CELEX: 32021R0345
Language: lv
Date: 2021-02-25 00:00:00
Title: Komisijas Īstenošanas regula (ES) 2021/345 (2021. gada 25. februāris), ar ko no nātrija hlorīda elektrolīzē iegūtu aktīvo hloru apstiprina par 2., 3., 4. un 5. produkta veida biocīdos lietojamu aktīvo vielu (Dokuments attiecas uz EEZ)

26.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/163
               
            
         KOMISIJAS ĪSTENOŠANAS REGULA (ES) 2021/345
         (2021. gada 25. februāris),
         ar ko no nātrija hlorīda elektrolīzē iegūtu aktīvo hloru apstiprina par 2., 3., 4. un 5. produkta veida biocīdos lietojamu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
         tā kā:
         
                     (1)
                  
                  
                     Komisijas Deleģētā regula (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to iespējamu apstiprināšanu lietošanai biocīdos. Minētajā sarakstā ir iekļauts no nātrija hlorīda elektrolīzē iegūts aktīvais hlors.
                  
               
                     (2)
                  
                  
                     No nātrija hlorīda elektrolīzē iegūts aktīvais hlors ir novērtēts lietošanai biocīdos, kuri pieder pie 2. produkta veida biocīdiem “Privātā sektora un sabiedrības veselības sektora dezinfekcijas līdzekļi un citi biocīdie produkti”, 3. produkta veida biocīdiem “Veterinārās higiēnas biocīdie produkti”, 4. produkta veida biocīdiem “Pārtikas produktu un dzīvnieku barības dezinfekcijas līdzekļi” un 5. produkta veida biocīdiem “Dzeramā ūdens dezinfekcijas līdzekļi”, kas definēti Eiropas Parlamenta un Padomes Direktīvas 98/8/EK (3) V pielikumā un atbilst attiecīgi 2., 3., 4. un 5. produkta veidam, kuri definēti Regulas (ES) Nr. 528/2012 V pielikumā.
                  
               
                     (3)
                  
                  
                     Par ziņotāju dalībvalsti tika izraudzīta Slovākija, un tās kompetentā novērtētājiestāde 2010. gada 19. novembrī Komisijai iesniedza novērtējuma ziņojumus kopā ar saviem secinājumiem.
                  
               
                     (4)
                  
                  
                     Saskaņā ar Deleģētās regulas (ES) Nr. 1062/2014 7. panta 2. punktu Biocīdu komiteja 2020. gada 16. jūnijā pieņēma Eiropas Ķimikāliju aģentūras (“Aģentūra”) atzinumus (4), ņemot vērā kompetentās novērtētājiestādes secinājumus.
                  
               
                     (5)
                  
                  
                     Saskaņā ar minētajiem atzinumiem var būt sagaidāms, ka 2., 3., 4. un 5. produkta veida biocīdi, kuros izmantots no nātrija hlorīda elektrolīzē iegūts aktīvais hlors, atbilst Direktīvas 98/8/EK 5. panta prasībām, ja vien to lietošanā tiek ievērotas noteiktas specifikācijas un nosacījumi.
                  
               
                     (6)
                  
                  
                     Ņemot vērā Aģentūras atzinumus, ir lietderīgi apstiprināt no nātrija hlorīda elektrolīzē iegūtu aktīvo hloru lietošanai 2., 3., 4. un 5. produkta veida biocīdos ar noteikumu, ka tiek ievērotas noteiktas specifikācijas un nosacījumi.
                  
               
                     (7)
                  
                  
                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.
                  
               
                     (8)
                  
                  
                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            No nātrija hlorīda elektrolīzē iegūtu aktīvo hloru apstiprina par aktīvo vielu lietošanai 2., 3., 4. un 5. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 25. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 167, 27.6.2012., 1. lpp.
         
         
            (2)  Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
         
            (3)  Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).
         
            (4)  Biocidal Products Committee Opinion on the application for approval of the active substance active chlorine generated from sodium chloride by electrolysis, Product type:
            2, 3, 4 and 5, ECHA/BPC/251, 252, 253, 254, pieņemts 2020. gada 16. jūnijā.
      
      
         
            PIELIKUMS
            
                        
                           Vispārpieņemtais nosaukums
                        
                     
                     
                        
                           
                              IUPAC nosaukums
                        
                        
                           Identifikācijas numuri
                        
                     
                     
                        Aktīvās vielas minimālā tīrības pakāpe  (1)
                        
                     
                     
                        
                           Apstiprināšanas datums
                        
                     
                     
                        
                           Apstiprinājuma beigu datums
                        
                     
                     
                        
                           Produkta veids
                        
                     
                     
                        
                           Īpaši nosacījumi
                        
                     
                  
                        No nātrija hlorīda elektrolīzē iegūts aktīvais hlors
                     
                     
                        
                           IUPAC nosaukums: nepiemēro
                        EK Nr.: nepiemēro
                        
                           CAS Nr.: nepiemēro
                        Prekursors:
                        
                           IUPAC nosaukums: nātrija hlorīds
                        EK Nr.: 231-598-3
                        
                           CAS Nr.: 7647-14-5
                     
                     
                        
                           In situ iegūta aktīvā hlora specifikācijas ir atkarīgas no prekursora nātrija hlorīda, kam ir jāatbilst pret tīrību izvirzītajām prasībām, kuras izklāstītas vienā no šiem standartiem: NF Brand, EN 973 A, EN 973 B, EN 14805 Type 1, EN 14805 Type 2, EN 16370 Type 1, EN 16370 Type 2, EN 16401 Type 1, EN 16401 Type 2, CODEX STAN 150-1985 vai Eiropas farmakopeja 9.0.
                     
                     
                        2022. gada 1. jūlijs
                     
                     
                        2032. gada 30. jūnijs
                     
                     
                        2
                     
                     
                        Lai attiecībā uz biocīdiem saņemtu atļauju, izpilda šādus nosacījumus:
                        
                                    a)
                                 
                                 
                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                                 
                              
                                    b)
                                 
                                 
                                    produkta novērtēšanā īpašu uzmanību pievērš profesionālu lietotāju aizsardzībai attiecībā uz cietu virsmu dezinfekciju ar mitro uzkopšanu vai noslaucīšanu.
                                 
                              
                  
                        3
                     
                     
                        Lai attiecībā uz biocīdiem saņemtu atļauju, izpilda šādus nosacījumus:
                        
                                    a)
                                 
                                 
                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                                 
                              
                                    b)
                                 
                                 
                                    attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Regulu (EK) Nr. 470/2009  (2) vai Regulu (EK) Nr. 396/2005  (3) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.
                                 
                              
                  
                        4
                     
                     
                        Lai attiecībā uz biocīdiem saņemtu atļauju, izpilda šādus nosacījumus:
                        
                                    a)
                                 
                                 
                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                                 
                              
                                    b)
                                 
                                 
                                    attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Regulu (EK) Nr. 470/2009 vai Regulu (EK) Nr. 396/2005 noteikt jaunus vai grozīt esošos MRL, un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.
                                 
                              
                  
                        5
                     
                     
                        Lai attiecībā uz biocīdiem saņemtu atļauju, izpilda šādus nosacījumus:
                        
                                    a)
                                 
                                 
                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                                 
                              
                                    b)
                                 
                                 
                                    attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Regulu (EK) Nr. 470/2009 vai Regulu (EK) Nr. 396/2005 noteikt jaunus vai grozīt esošos MRL, un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.
                                 
                              
                  
               (1)  Šajā slejā norādītā prekursora tīrības prasības atbilst tām, kas norādītas novērtējamās aktīvās vielas apstiprināšanas pieteikumā.
            
               (2)  Eiropas Parlamenta un Padomes Regula (EK) Nr. 470/2009 (2009. gada 6. maijs), ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).
            
               (3)  Eiropas Parlamenta un Padomes Regula (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).